CELEX: 32006D0572
Language: da
Date: 2006-08-18 00:00:00
Title: 2006/572/EF: Kommissionens beslutning af 18. august 2006 om ændring af beslutning 2005/393/EF for så vidt angår spærrezoner i forbindelse med bluetongue i Spanien og Portugal (meddelt under nummer K(2006) 3700)   (EØS-relevant tekst)

19.8.2006   
            
            
               DA
            
            
               Den Europæiske Unions Tidende
            
            
               L 227/60
            
         
      KOMMISSIONENS BESLUTNING
   
   af 18. august 2006
   om ændring af beslutning 2005/393/EF for så vidt angår spærrezoner i forbindelse med bluetongue i Spanien og Portugal
   (meddelt under nummer K(2006) 3700)
   (EØS-relevant tekst)
   (2006/572/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (1), særlig artikel 8, stk. 3, litra c), og artikel 19, stk. 3, og
   ud fra følgende betragtninger:
   
               (1)
            
            
               Ved direktiv 2000/75/EF er der fastsat bestemmelser og foranstaltninger til bekæmpelse af bluetongue i Fællesskabet, herunder etablering af beskyttelses- og overvågningszoner og forbud mod, at dyr forlader disse zoner.
            
         
               (2)
            
            
               Kommissionens beslutning 2005/393/EF af 23. maj 2005 om beskyttelses- og overvågningszoner i forbindelse med bluetongue og betingelser for flytninger ud af og gennem disse zoner (2) indeholder bestemmelser om afgrænsningen af de overordnede geografiske områder, hvor medlemsstaterne skal etablere beskyttelses- og overvågningszoner (spærrezoner) i forbindelse med bluetongue.
            
         
               (3)
            
            
               Spanien har meddelt Kommissionen, at der er påvist forekomst af vektoren i nogle nye områder i udkanten af spærrezonen.
            
         
               (4)
            
            
               Spærrezonen i Spanien bør derfor udvides under hensyntagen til de foreliggende data om vektorens økologi og udviklingen i dens årstidsbestemte aktivitet.
            
         
               (5)
            
            
               Portugal har meddelt Kommissionen, at der ikke har været virusforekomst i kommunerne Oleiros, Sertã og Vila de Rei siden november 2005.
            
         
               (6)
            
            
               Nævnte kommuner bør derfor betragtes som fri for bluetongue og — på grundlag af Portugals behørigt begrundede anmodning — udgå af listen over områder opført som spærrezoner.
            
         
               (7)
            
            
               Beslutning 2005/393/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag I til beslutning 2005/393/EF ændres som angivet i bilaget til nærværende beslutning.
   Artikel 2
   Denne beslutning anvendes fra dagen efter offentliggørelsen i Den Europæiske Unions Tidende.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 18. august 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 327 af 22.12.2000, s. 74.
   
      (2)  EUT L 130 af 24.5.2005, s. 22. Senest ændret ved beslutning 2006/273/EF (EUT L 99 af 7.4.2006, s. 35).
   
      BILAG
      
                  1.
               
               
                  I bilag I til beslutning 2005/393/EF affattes listen over områder i spærrezone E (serotype 4) vedrørende Spanien således:
                  »Spanien:
                  
                  
                              —
                           
                           
                              den selvstyrende region Extremadura: provinserne Cáceres og Badajoz
                           
                        
                              —
                           
                           
                              den selvstyrende region Andalusien: provinserne Cádiz, Córdoba, Huelva, Jaén (distrikterne (comarcas) Alcalá la Real, Andújar, Huelma, Jaén, Linares, Santiesteban del Puerto og Ubeda), Málaga og Sevilla
                           
                        
                              —
                           
                           
                              den selvstyrende region Castilla-La Mancha: provinserne Albacete (distriktet (comarca) Alcaraz), Ciudad Real og Toledo
                           
                        
                              —
                           
                           
                              den selvstyrende region Castilla y León: provinserne Avila (distrikterne (comarcas) Arenas de San Pedro, Candeleda, Cebreros, Las Navas del Marqués, Navaluenga og Sotillo de la Adrada) og Salamanca (distrikterne (comarcas) Béjar, Ciudad Rodrigo og Sequeros)
                           
                        
                              —
                           
                           
                              den selvstyrende region Madrid: provinsen Madrid (distrikterne (comarcas) Alcalá de Henares, Aranjuez, Arganda del Rey, Colmenar Viejo, El Escorial, Griñón, Municipio de Madrid, Navalcarnero, San Martín de Valdeiglesias, Torrelaguna og Villarejo de Salvanés).«
                           
                        
            
                  2.
               
               
                  I bilag I til beslutning 2005/393/EF affattes listen over områder i spærrezone E (serotype 4) vedrørende Portugal således:
                  »Portugal:
                  
                  
                              —
                           
                           
                              Landbrugsministeriets regionalkontor i Algarve: alle kommuner (concelhos)
                           
                        
                              —
                           
                           
                              Landbrugsministeriets regionalkontor i Alentejo: alle kommuner (concelhos)
                           
                        
                              —
                           
                           
                              Landbrugsministeriets regionalkontor i Ribatejo e Oeste: kommunerne (concelhos) Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes og Sardoal
                           
                        
                              —
                           
                           
                              Landbrugsministeriets regionalkontor i Beira Interior: kommunerne (concelhos) Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão og Mação.«